作者：李曾伯
词牌/韵律：沁园春

paragraphs: 北固台端，南渡后来，无此伟人。
自从容佐鼎，光华揽辔，几年中外，属目经纶。
万灶炊烟，千艘漕雪，手整江淮如掌平。
诗书效，看马腾士饱，酒好兵精。
平生。
馀事功名。
岂管葛诸人能拟伦。
暂牙筹游戏，小淹惟月，金瓯注想，便合为霖。
沆瀣一襟，风流八咏，秋入诗坛如许清。
为公寿，有黄花不老，长伴香名。